b'\n_START_ARTICLE_\nLojze Malovrh\n_START_SECTION_\n\xc5\xbdivljenje in delo\n_START_PARAGRAPH_\nOsnovno \xc5\xa1olo je obiskoval v \xc5\xa0kofji Loki, gimnazijo pa v Kranju. Po drugi svetovni vojni je nadaljeval s \xc5\xa1tudijem na Fakulteti za biologijo, geologijo in fiziko v Ljubljani, ki jo je kon\xc4\x8dal leta 1950. _NEWLINE_\xc5\xbde leta 1948 je u\xc4\x8dil fiziko, kemijo in biologijo na lo\xc5\xa1ki ni\xc5\xbeji gimnaziji. Po voja\xc5\xa1\xc4\x8dini pa se je zaposlil na ni\xc5\xbeji gimnaziji v Gorenji vasi._NEWLINE_Septembra 1956 je ponovno postal profesor na lo\xc5\xa1ki gimnaziji, \xc4\x8dez dve leti pa je postal pomo\xc4\x8dnik ravnatelja na O\xc5\xa0 Peter Kav\xc4\x8di\xc4\x8d (sedanji O\xc5\xa0 \xc5\xa0kofja Loka Mesto). Leta 1959 je postal ravnatelj \xc5\xa1ole za kovinarsko in obrtno stroko v \xc5\xa0kofji Loki. Leta 1968 se je \xc5\xbee tretji\xc4\x8d vrnil na lo\xc5\xa1ko gimnazijo, ko je postal njen ravnatelj. Leta 1975 je sprejel mesto predstojnika Zavoda za \xc5\xa1olstvo v Kranju, kjer je deloval do upokojitve leta 1987._NEWLINE_Vse skozi je bil dejaven tudi v lokalnem okolju. Bil je organizator prireditev ob 1000-letnici \xc5\xa0kofje Loke ipd. Po upokojitvi je bil dejaven v dru\xc5\xa1tvu upokojenih pedago\xc5\xa1kih delavcev Slovenije, ki ga je leta 2006 imenovalo za \xc4\x8dastnega \xc4\x8dlana.\n_START_SECTION_\n\xc4\x8clanki\n_START_PARAGRAPH_\nSpisal je ve\xc4\x8d strokovnih \xc4\x8dlankov za zbornik Lo\xc5\xa1ki razgledi. \xc4\x8clanki se nana\xc5\xa1ajo na naravoslovje in zgodovino \xc5\xa1olstva.'